PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. 3714/18.01.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

pentru modificarea Anexei nr. 1 la HCL nr. 120/07.04.2022 privind aprobarea depunerii proiectului „Reabilitarea termică a blocului de locuinţe situat pe Str. Codrului CC3-CC5”

UAT Municipiul Satu Mare a depus spre finanţare proiectul cu titlul „Reabilitarea termică a blocului de locuinţe situat pe Str. Codrului CC3-CC5”, în luna aprilie 2022 în cadrul Planului Naţional de Redresare şi Rezilienţă (PNRR), Componenta C5 Valul renovării, Axa 1 – Schema de granturi pentru eficienţă energetică şi rezilienţă în clădiri rezidenţiale multifamiliale, Operaţiunea A.3 – renovarea energetică moderată sau aprofundată a clădirilor rezidenţiale multifamiliale.

Conform punctului 2.5 din Ghidul solicitantului costul unitar pentru lucrările de renovare moderată este de 200 euro fără TVA/mp. La momentul depunerii cererii de finanţare pe platforma PNRR, programul a calculat valoarea proiectului în funcţie de mp ai blocului de locuinţe introduşi în câmpul „suprafaţa clădirii rezidenţiale multifamiliale”.

Valoarea maximă eligibilă a proiectului este de 2.274.937,20 lei fără TVA, valoare rezultată prin înmulţirea ariei desfăşurate cu costul unitar pentru lucrări de renovare moderată. Municipiul Satu Mare se angajează să finanţeze toate cheltuielile neeligibile necesare implementării proiectului.

Sumele vor fi asigurate în Secţiunea de dezvoltare a bugetului local la Capitolul 70.02 “Locuinţe, servicii şi dezvoltare publică”, Titlul XII “Proiecte cu finanţare din sumele reprezentând asistenţa financiară nerambursabilă aferentă PNRR”, urmând a fi recuperate în baza cererilor de rambursare/ plată întocmite de către Primăria Municipiului Satu Mare.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef serviciu

Ec. Ursu Lucia Dr. Sveda Andrea